സഹപ്രവര്ത്തകയ്ക്ക് നേരെ ലൈംഗികാതിക്രമം എയര്ഫോഴ്സ് ഉദ്യോഗസ്ഥന് അറസ്റ്റില് കോയമ്ബത്തൂര്: സഹപ്രവര്ത്തക്ക് നേരെ ലൈംഗികാതിക്രമം നടത്തിയ സംഭവത്തില് എയര്ഫോഴ്സ് ഉദ്യോഗസ്ഥനെ കോയമ്ബത്തൂരില് പോലീസ് അറസ്റ്റ് ചെയ്തു. ഛത്തീസ്ഗഡ് സ്വദേശിയായ ഇയാളെ ഉദുമല്പേട്ട് ജയിലില് റിമാന്ഡ് ചെയ്തു. എയര്ഫോഴ്സില് പരാതി നല്കി രണ്ടാഴ്ചയായിട്ടും ഉദ്യോഗസ്ഥനെതിരെ നടപടിയെടുക്കാത്തതിനെ തുടര്ന്നാണ് യുവതി പോലീസില് പരാതിപ്പെട്ടത്. കോയമ്ബത്തൂരിലെ റെഡ്ഫീല്ഡ്സിലെ എയര്ഫോഴ്സ് അഡ്മിനിസ്ട്രേറ്റീവ് കോളേജിലെ യുവതിയുടെ മുറിയില് വെച്ചാണ് സംഭവം നടന്നതെന്നാണ് പരാതി. ഗാന്ധിപുരം പോലീസ് സ്റ്റേഷനില് നിന്നുള്ള വനിതാ സംഘം പ്രാഥമിക അന്വേഷണം നടത്തിയിരുന്നു. ഇതിനുശേഷമാണ് ഉദ്യോഗസ്ഥനെ അറസ്റ്റ് ചെയ്തത്.